REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/43-19

5. mart 2019. godine

B e o g r a d

ZAPISNIK

65. SEDNICE ODBORA ZA FINANSIJE,REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 4. MARTA 2019. GODINE

Sednica je počela u 16,30 časova.

Sednici je predsedavala Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, Milorad Mijatović, Momo Čolaković, Milan Lapčević i Zoltan Pek.

Sednici je prisustvovao: Zoran Despotović (zamenik Miljana Damjanovića).

Sednici nisu prisustvovali članovi Odbora: Dušan Bajatović, Milorad Mirčić, Saša Radulović, Goran Ćirić i Vojislav Vujić, niti njihovi zamenici.

Sednici je prisustvovao i: Dejan Dabetić, rukovodilac Grupe za izbegavanje dvostrukog oporezivanja u Ministarstvu finansija.

Na predlog predsednika Odbor je, većinom glasova **(9 „za“, 1 nije glasao), utvrdio** sledeći:

D n e v n i r e d:

 1. Razmatranje Predloga zakona o prestanku važenja Zakona o ratifikaciji Sporazuma između Saveznog izvršnog veća Skupštine Socijalističke Federativne Republike Jugoslavije i Vlade Malezije o izbegavanju dvostrukog oporezivanja u odnosu na poreze na dohodak, sa Protokolom.

**PRVA TAČKA DNEVNOG REDA:** Razmatranje Predloga zakona o prestanku važenja Zakona o ratifikaciji Sporazuma između Saveznog izvršnog veća Skupštine Socijalističke Federativne Republike Jugoslavije i Vlade Malezije o izbegavanju dvostrukog oporezivanja u odnosu na poreze na dohodak, sa Protokolom.

Rukovodilac Grupe za izbegavanje dvostrukog oporezivanja u Ministarstvu finansija, Dejan Dabetić, je napomenuo da je reč o Sporazumu, koji je zaključen još u vreme bivše SFRJ. Vlada Malezije je nedavno obavestila Vladu Srbije da se ovaj sporazum ne primenjuje. Iz tog razloga da ne bi došlo do davanja poreskih povlastica državljanima Malezije, dok istovremeno srpski državljani takve povlastice ne uživaju u Maleziji, ovaj Sporazum treba povući.

Na osnovu člana 156. stav 3. Poslovnika Narodne Skupštine, Odbor je većinom glasova odlučio (jedanaest glasova “za” i jedan nije glasao ) da podnese sledeći:

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvatiPredlog zakona o prestanku važenja Zakona o ratifikaciji Sporazuma između Saveznog izvršnog veća Skupštine Socijalističke Federativne Republike Jugoslavije i Vlade Malezije o izbegavanju dvostrukog oporezivanja u odnosu na poreze na dohodak, sa Protokolom.

Za izvestioca Odbora na sednici Narodne skupštine je dr Aleksandra Tomić, predsednik Odbora.

 Sednica Odbora je završena u 16,20 časova.

 Sednica je tonski snimana.

 SEKRETAR PREDSEDNIK

 Tijana Ignjatović dr Aleksandra Tomić